open-index/open-wikipedia-markdown huggingface dataset:
Overtono langas

**Overtono langas** – sociologinė sąvoka, nusakanti leidžiamo nuomonių spektro ribas, kuriose, atsižvelgiant į esamą visuomenės diskursą, gali pasisakyti politikai ir kiti viešieji asmenys. Sąvoka dažniausiai vartojama politologiniame, istoriniame, kultūrologiniame kontekste. Pavadinta pagal JAV politologą Džozefą Overtoną, kuris teigė, jog politinės idėjos gyvybingumas daugiausia priklauso ne nuo politikų asmeninių pasirinkimų, o nuo to, ar ta idėja patenka į visuomenei priimtinų idėjų spektrą. Pati sąvoka pristatyta Makinso viešosios politikos centro 2006 m., jau po paties Overtono mirties.

2006 m. Džošua Trevinjas išplėtojo šią teoriją, pristatęs 6 kokios nors idėjos priėmimo žingsnius: *neįsivaizduojama* → *radikalu* → *priimtina* → *protinga* → *įprasta* → *norma*. Overtono lango idėją išpopuliarino politikos komentatorius Glenas Bekas, 2010 m. išleidęs politinį trilerį „Overtono langas“ (*The Overton Window*). Palaipsniui pirminė Overtono lango sąvokos prasmė, jog politikai turi taikytis prie visuomenės nuomonės, platesniuose visuomenės sluoksniuose pasislinko link sampratos, jog politikai, pasitelkę Overtono lango principą, formuoja visuomenės nuomonę.

Overtono lango sąvoka dažnai bandyta aiškinti tokias politines realijas, kaip Donaldo Trampo pergalė JAV prezidento rinkimuose ar „breksitas“. Lietuvoje (taip pat Rusijoje) Overtono lango sąvoka išimtinai naudojama prasme, jog tai technologija, kaip nepriimtinas idėjas, nepriimtinus reiškinius galima paversti politine norma.

## Šaltiniai
Komanas

**Komanas** () – pavienis kalnas Antarktidoje, iškilęs virš ledu padengtos Palmerio žemės plynaukštės. Stūkso kiek į vakarus nuo Pleiferio kalnų. Aukštis siekia 2658 m.

Komano kalną aptiko Ronės Antarktidos tyrinėjimų ekspedicija (1947–1948 m.), vadovaujama Finn Ronne. Kalną jis pavadino daktaro F. Dana Coman garbei. Šis gydytojas dalyvavo Berdo Antarktidos ekspedicijoje (1928–1930 m.).

## Išnašos
Padovinio pagrindinė mokykla

**Marijampolės savivaldybės Padovinio pagrindinė mokykla** – buvusi dieninė, savarankiško mokymosi bendrojo lavinimo mokykla Marijampolės savivaldybėje, Padovinyje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190377831. Steigėjas Marijampolės savivaldybės taryba.

Filialas: Marijampolės savivaldybės Padovinio pagrindinės mokyklos Liepynų skyrius.

## Istorija

Pirmoji pradinė mokykla Padovinyje įkurta 1910 m., nuo 1936 m. ji turėjo 6 skyrius, nuo 1949 m. – septynmetė, nuo 1962 m. – aštuonmetė, nuo 1989 m. – devynmetė. 1987 m. mokykla įsikūrė dabartiniame pastate. 2002 m. mokykla tapo dešimtmete, 2010 m. prie jos prijungtas Daukšių pagrindinio ugdymo skyrius.

2019 m. lapkričio 25 d. Marijampolės savivaldybės taryba pritarė pateiktam spendimo projektui, kuriame numatyta, kad iki 2020 m. rugpjūčio 31 d. Padovinio pagrindinė mokykla bus reorganizuota prijungiant ją prie Liudvinavo Kazio Borutos gimnazijos, pavadinant Liudvinavo Kazio Borutos gimnazijos Padovinio pagrindinio ugdymo skyriumi. 2021 m. Marijampolės savivaldybės tarybos posėdyje buvo nuspręsta gimnazijos Padovinio skyrių likviduoti.

## Direktoriai
* Irma Sinkevičienė

## Šaltiniai

## Nuorodos
* Mokyklos svetainė
Daugiakultūriškumas

**Daugiakultūriškumas** arba **multikultūralizmas** – ideologija ir politika, pasisakanti už kultūrinės įvairovės (pliuralizmo) vertybes ir kultūros formų įvairovę. Daugiakultūriškumo koncepcija deklaruoja etninius, rasinius ir subkultūrinius prioritetus ekonominėje, politinėje ir kultūrinėje sociumo plotmėse.

Vertinant iš politinių mokslų perspektyvos, daugiakultūriškumas gali būti apibūdinamas kaip valstybės pajėgumai efektyviai ir veiksmingai spręsti kultūrinės įvairovės keliamus iššūkius savo teritorijos ribose. Kaip politinė filosofija apima įvairias tarpusavyje besiskiriančias ideologijas ir politikas.

Daugiakultūriškumo ištakos senos – Kyro Didžiojo valdomoje Achmenidų imperijoje buvo laikomasi skirtingų kultūrų tolerancijos politikos. Skirtingų tautų ir tikėjimų tolerancijos politikos laikėsi ir Lietuvos Didžioji Kunigaikštystė.

## Šaltiniai
Vilniaus Juventos gimnazija

**Vilniaus Juventos gimnazija** – dieninė, savarankiško mokymosi bendrojo lavinimo mokykla Vilniuje, Kapsų g. 4, vykdanti pagrindinio, vidurinio ir papildomo ugdymo programas rusų kalba ir lietuvių kalba. Įstaigos kodas 190008599.

## Istorija

1958 m. spalio 3 d. Vilniaus miesto Darbo žmonių deputatų tarybos Vykdomojo komiteto sprendimu Nr. 559 įsteigta Vilniaus septynmetė 32-oji mokykla. 1966 m. rugsėjo 1 d. septynmetė mokykla reorganizuota į Vilniaus vidurinę mokyklą. 1993 m. buvo įkurtos pirmos gimnazijos klasės. 1997 m. rugsėjo 24 d. Vilniaus miesto tarybos sprendimu Nr. 76 Vilniaus 32-ajai vidurinei mokyklai suteiktas „Juventos“ pavadinimas. 1997 m. gegužės 30 d. LR Švietimo ir mokslo ministerijos kolegijos nutarimu Nr. 36 Vilniaus mokyklai suteiktas gimnazijos statusas.

2019 m. renovuotas gimnazijos stadionas.

## Direktoriai
* 1993-2001 m. Viačeslavas Vorobjovas
* Nuo 2001 m. Irina Ignatavičienė

## Šaltiniai

*Gimnazijos svetainė
*Sportinių šokių klubas „Juventos“
Palangos sanatorinė mokykla

**Palangos sanatorinė mokykla** – valstybinė dieninė, savarankiško mokymosi bendrojo lavinimo mokykla Palangoje, Plytų g. 61, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 195173882. Mokyklos paskirtis – užtikrinti vaikų nuo 7 iki 16 metų tęstinį ugdymą gydymosi VšĮ Palangos vaikų reabilitacijos sanatorijoje „Palangos Gintaras“ metu. Mokykla mokymosi pasiekimų ar išsilavinimo pažymėjimų neišduoda, pagrindinio ugdymo pasiekimų patikrinimas nevykdomas.

## Istorija

1993 m. spalio 1 d. atidaryta kaip Palangos vaikų sveikatos centro „Gintaras“ mokykla. 1998 m. sausio 1 d. ji tapo savarankiška Palangos sanatorine mokykla, jos steigėjas buvo Klaipėdos apskrities viršininko administracija. 2010 m. panaikinus Lietuvoje apskritis, mokyklos steigėja tapo Palangos miesto savivaldybė. 2011 m. mokykla įgijo teisę vykdyti vidurinio ugdymo programą.

## Direktoriai
* Alvydas Milinis

## Šaltiniai

## Nuorodos
* Mokyklos puslapis
Vilniaus Maironio progimnazija

**Vilniaus Maironio progimnazija** – dieninė, savarankiško mokymosi bendrojo lavinimo mokykla Vilniuje, Čiobiškio g. 1, vykdanti pradinio ir pagrindinio ugdymo I dalies programas. Įstaigos kodas 190002564. Steigėjas – Vilniaus miesto savivaldybės taryba.

## Istorija
1979 m. Šeškinėje pastatyta dvikalbė lietuvių-rusų 48-oji vidurinė mokykla. 

1980 m. įsteigus 49-ąją rusų vidurinę mokyklą, Šeškinės vidurinė mokykla tapo lietuviška. 1990 m. trūkstant patalpų dalis moksleivių ir mokytojų perėjo į 65-ąją vidurinę mokyklą. 1994 m. 48-oji vidurinė mokykla pervadinta į Šeškinės vidurinę mokyklą. 2006 m. Kazickų fondo ir NBA lėšomis prie mokyklos pastatyta krepšinio aikštelė, 2015 m. ji renovuota. 2015 m. Vilniaus miesto savivaldybės tarybos ir mokyklos bendruomenės sprendimu Vilniaus Šeškinės vidurinė mokykla rugsėjo 1 d. reorganizuota į Vilniaus Maironio progimnaziją.

Turi UNESCO Asocijuotosios mokyklos vardą.

## Direktoriai
* 1979–1983 m. Kęstutis Armonas
* 1983–1991 m. Aleksandra Skulskienė
* 1991–1992 m. Laima Gudaitė
* 1992–2011 m. Antanas Kalinauskas
* 2011–2012 m. Audronė Janickienė
* 2012–2020 m. Antanas Kalinauskas
* Nuo 2020 m. Lina Bairašovskienė

## Išnašos

## Nuorodos
* Svetainė
731-asis padalinys

**731-asis padalinys** () – slaptas Japonijos imperatoriškosios armijos biologinio ir cheminio ginklo tyrimų ir plėtros padalinys, Antrojo Kinijos–Japonijos karo (1937–1945 m.) ir Antrojo pasaulinio karo metu vykdęs mirtinus eksperimentus su žmonėmis. Jis buvo atsakingas už kai kuriuos garsiausius karo nusikaltimus, kuriuos įvykdė Japonijos imperatoriškoji armija. 731-asis padalinys buvo įsikūręs Charbino, didžiausio Japonijos marionetinės Mandžuko valstybės (dabar – Šiaurės Rytų Kinija) miesto, Pingfang rajone ir turėjo aktyvių padalinių visoje Kinijoje ir Pietryčių Azijoje.

Oficialiai jis buvo vadinamas **Kvantungo armijos epidemijų prevencijos ir vandens valymo departamentu** (). Iš pradžių įsteigtą Japonijos imperijos karo policijos *[[Kenpeitai]]* 731-ąjį padalinį perėmė ir iki karo pabaigos jam vadovavo generolas Shirō Ishii, Kvantungo armijos karo medikas. Iki pat karo pabaigos 1945 m. programą dosniai rėmė Japonijos vyriausybė. 731-asis padalinys ir kiti epidemijų prevencijos ir vandens valymo departamento padaliniai valdė biologinio ginklo gamybos, bandymų, dislokavimo ir saugojimo įrenginius. Jie reguliariai atlikdavo bandymus su žmonėmis (kurie viduje buvo vadinami „rąstais“). Be to, biologiniai ginklai buvo bandomi Kinijos miestuose ir miesteliuose. Apytikriais skaičiavimais, dėl 731-ojo padalinio ir su juo susijusių programų žuvo iki pusės milijono žmonių.

1949 m. gruodį Chabarovske vykusiame karo nusikaltimų teisme buvo teisiami sovietų armijos suimti 731-ojo padalinio tyrėjai, o Jungtinėse Amerikos Valstijose suimtiems mokslininkams buvo slapta suteiktas imunitetas nuo baudžiamosios atsakomybės mainais už duomenis, surinktus atliekant eksperimentus su žmonėmis. Amerikiečiai perėmė tyrėjų informaciją apie biologinius ginklus ir patirtį, kad galėtų ją panaudoti savo biologinio karo programoje, panašiai kaip tai padarė su vokiečių tyrėjais operacijos „Paperclip“ metu. Kinų pasakojimai iš esmės buvo atmesti kaip komunistinė propaganda.

## Išnašos
Laužėnų liepa

**Laužėnų liepa** – valstybinės reikšmės botaninis gamtos paveldo objektas Švenčionių rajone, Sarių seniūnijoje, Laužėnų kaime, prie kelio . Medžio skersmuo siekia – 1,5 m, kamieno apimtis – 4,44 m, aukštis – 29 m. Greta auga kitas gamtos paminklas – Laužėnų ąžuolas.

Teigiama, kad Laužėnų liepa viršijo gamtinę brandą ir yra stagnacijos fazės; atžalos auga iš kamieno pagrindo, jo pagrinde esama ertmių, lajoje esti paviršiaus pažeidimų, įvertinta, kad lapuotumas – 60–90 % (2007 m. duomenimis).

Gamtos paminklo statusas suteiktas 1960 m., o respublikinės reikšmės paminklu pripažinta 1987 m.

## Šaltiniai
Vilja Las Estreljasas

**Vilja Las Estreljasas** ( – 'žvaigždžių miestelis') – gyvenvietė Antarktyje, Pietų Šetlando salose, Šv. Jurgio salos pietvakariuose, Fildeso pusiasalyje. Priklauso Čilei. Tai civilinė Čilės gyvenvietė, esanti šalia Prezidento Eduardo Frėjaus Montalvos karinės oro bazės. Vilja Las Estreljasas administraciškai valdomas iš Puerto Viljamso, esančio už 950 km į šiaurės vakarus. Kartu su Fortin Sarchento Kabralio gyvenviete prie argentiniečių Esperansos bazės tai yra vienintelė nuolat gyvenama civilinė gyvenvietė Antarktyje.

Dauguma miestelio gyventojų yra bazėje tarnaujančių kariškių šeimos nariai. Nuolatinių gyventojų nėra – paprastai gyvenama dvejus metus, vėliau vienus gyventojus pakeičia kiti. Gyventojų skaičius svyruoja tarp 80 ir 150.

Pietų Šetlando salos, kuriose yra Vilja Las Estreljasas, pagal Antarktidos sutartį nepriklauso jokiai šaliai, nors į jas pretenzijas yra pareiškusios Jungtinė Karalystė, Argentina ir Čilė. Pastaroji Vilja Las Estreljasą laiko esant Čilėje, Magelano ir Čilės Antarktidos regione, Čilės Antarktidos provincijoje, Antarktidos komunoje.

Vilja Las Estreljase yra Leitenanto R. Maršo oro uostas (užsakomieji skrydžiai į Punta Arenasą), aštuonmetė mokykla, Čilės aviacijos bazės medicinos punktas, Švč. Marijos Taikos Karalienės koplyčia, sporto salė, suvenyrų krautuvėlė, hostelis, banko, pašto, registrų centro skyriai, prekybos centras, telekomunikacijų antenos. Plėtojamas turizmas.

Klimatas Vilja Las Estreljase palyginti švelnus: vasarą temperatūra laikosi apie 0–3 °C, žiemą apie -6 °C. Oras drėgnas, dažnai ūkanotas. Per metus iškrinta ~490 mm kritulių.

Vilja Las Estreljasas įkurtas 1984 m. kaip Prezidento Eduardo Frėjaus Montalvos karinės oro bazės gyvenvietė.


Villa Las Estrellas. Vista nocturna.jpg|Gyvenvietė naktį
CAPILLA SANTA MARIA REINA DE LA PAZ.JPG|Koplyčia
Correos de Chile in Antarctica.jpg|Pašto skyrius


## Šaltiniai
Moldavijos moterų futbolo rinktinė

**Moldovos moterų futbolo rinktinė** – Moldovai atstovaujanti nacionalinė moterų futbolo komanda, kurią kontroliuoja Moldovos futbolo federacija. 

## Istorija
1990 m. rugsėjo 10 d. žaidė pirmąsias tarptautines rungtynes su Rumunija. Rumunijos sostinėje Bucharešte vykusiose rungtynėse šeimininkės rezultatu 4:1 nugalėjo moldaves.

2001 m. rugsėjo 12 d. Moldavijos rinktinė 0-4 pralaimėjo Airijos Respublikos atstovėms. Šios rungtynės laikomos pirmosiomis oficialiomis rungtynėmis.

2017 m. balandžio 6 d. Moldavija rezultatu 4-0 sutriuškino Andoros rinktinę. Šios rungtynės vyko Lietuvoje, Vilniuje, LFF stadione.

2023 m. Pasaulio čempionato atrankos turnyre Lietuva ir Moldavija žaidė vienoje grupėje.

## Dalyvavimas čempionatuose
### Olimpinės žaidynės

### Pasaulio čempionatas
} 1991|| colspan="8"| *Nepateko*
|-
|| 1995|| colspan="8"| *Nepateko*
|-
|| 1999|| colspan="8"| *Nepateko*
|-
|| 2003|| colspan="8"| *Nepateko*
|-
|| 2007|| colspan="8"| *Nepateko*
|-
|| 2011||colspan="8"| *Nepateko*
|-
|| 2015|| colspan="8"| *Nepateko*
|-
|| 2019|| colspan="8"| *Nepateko*
|-
!
|}

## Žaidėjos
* 
* 
* 

## Moldavija prieš Lietuvą
### 2023 m. Pasaulio čempionato atrankos turnyras
* 2023 m. Pasaulio čempionato atrankoje Moldavijos du kartus susitiko su lietuvėmis. 
: 2022 m. balandžio 12 d. vyko pirmoji komandų akistata LFF stadione (Vilniuje).
: Atsakomosios rungtynės bus žaidžiamos išvykoje – birželio 28 d.
----
#### [[Lietuvos moterų futbolo rinktinė|Lietuva]] 4-0 [[Moldavijos moterų futbolo rinktinė|Moldavija]]
----

* **[[Lietuvos moterų futbolo rinktinė|Lietuvos rinktinės]] sudėtis:** Greta Lukjančukė, Greta Valikonienė, Monika Piesliakaitė, Vestina Neverdauskaitė, Lolita Žižytė (87 min. Tereza Romanovskaja), Algimantė Mikutaitė (66 min. Marija Galkina), Milda Liužinaitė, Simona Petravičienė (87 min. Ema Kriaučiūnaitė), Liucija Vaitukaitytė, Ugnė Lazdauskaitė, Judita Sabatauskaitė (74 min. Paulina Sarkanaitė).

* Atsargoje: Aušra Klevečkaitė, Neda Klezaitė, Laura Ruzgutė, Austė Bernotaitė, Anika Kyžaitė, Eitvydė Partikaitė, Loreta Rogačiova.
----

## Išnašos

## Nuorodos
* FMF svetainė 
* FIFA (apie Moldovos rinktinę
Enderbio Žemė

**Enderbio Žemė** () – Rytų Antarktidos dalis tarp 45° ir 55° rytų ilgumos, prie Kosmonautų jūros kranto (Indijos vandenynas). Ledo storymė siekia 3000 m. Rytinėje Enderbio Žemė dalyje iškilę kalnai (iki 2300 m aukščio), pakrantė vietomis neapledėjusi.

Žemę 1831 m. atrado britų banginių medžiotojas Džonas Bisko (*John Biscoe*) ir pavadino kelionę parėmusios Londono kompanijos „Samuel Enderby & Sons“ garbei.

Enderbio Žemėje Rusijos mokslinė stotis Molodiožnaja (įkurta 1963 m.). Į Enderbio Žemę pretenzijas pareiškusi Australija (Australijos Antarktinė teritorija).

## Šaltiniai
A-Liga

**A-Liga** (nuo 2025–2026 m. sezono) – aukščiausias moterų Danijos futbolo lygos divizionas. Kitados žinoma **Elitedivisionen**, **Danmarksturneringens Kvindeliga**, **Kvinde-DM Liga** bei **Kvindeligaen** pavadinimais.

Daugiausiai taškų turinti komanda tampa Danijos čempione. Čempionės patenka į UEFA moterų čempionų lygos turnyrą. Antrą vietą užėmusi komanda irgi patenka į turnyrą.

Čempionatą organizuoja Danijos futbolo federacija. 

## Istorija
Lyga įkurta 1974 m., o sekančiais (1975 m.) įvyko pirmasis, inauguracinis sezonas. Nuo 2025–2026 m. sezono žinoma kaip **A-Liga**.

## Dalyvės

## 2022 m. sezonas
### Dalyviai 2022 m.
* 2022 m. dalyvavo 8 ekipos.

## Čempionės
Elitedivisionen :

* 1973:  Ribe
* 1974:  Ribe
* 1975:  Femina
* 1976:  Ribe
* 1977:  Femina
* 1978:  Ribe
* 1979:  Ribe
* 1980:  Femina
* 1981:  B 1909 
* 1982:  HEI Århus
* 1983:  B 1909 
* 1984:  HEI Århus
* 1985:  B 1909 
* 1986:  HEI Århus
* 1987:  HEI Århus
* 1988:  HEI Århus
* 1989:  HEI Århus
* 1990:  HEI Århus
* 1991:  HEI Århus
* 1992:  B 1909 
* 1993:  B 1909 
* 1994: Fortuna Hjørring
* 1995: Fortuna Hjørring
* 1996: Fortuna Hjørring
* 1997:  HEI Århus
* 1998:  HEI Århus
* 1999: Fortuna Hjørring
* 2000:  Odense BK
* 2001:  Odense BK
* 2002: Fortuna Hjørring
* 2003: Brøndby IF
* 2004: Brøndby IF
* 2005: Brøndby IF
* 2006: Brøndby IF
* 2007: Brøndby IF
* 2008: Brøndby IF
* 2009: Fortuna Hjørring
* 2010: Fortuna Hjørring
* 2011: Brøndby IF
* 2012: Brøndby IF
* 2013: Brøndby IF
* 2014: Fortuna Hjørring
* 2015: Brøndby IF
* 2016: Fortuna Hjørring
* 2017: Brøndby IF
* 2018: Fortuna Hjørring
* 2019: Brøndby IF
* 2020: Fortuna Hjørring
* 2021: HB Køge
* 2022: HB Køge
* 2023: HB Køge
* 2024: FC Nordsjælland
* 2025: Fortuna Hjørring

## Taip pat skaitykite
* Danijos Superlyga – aukščiausioji lyga Danijos vyrų futbole.

## Šaltiniai

## Nuorodos
* A-Liga oficiali svetainė
* SOCCERWAY
* FLASHSCORE
Eimerio šelfinis ledynas

**Eimerio šelfinis ledynas** () – šelfinis ledynas Rytų Antarktidoje, tarp Larso Kristenseno ir Ingridos Kristensen krantų, Mak Robertsono Žemėje. Tęsiasi iš šiaurės į pietus ~250 km, iš rytų į vakarus ~200 km. Iškilęs per 25–50 m, ledyno storis 400–800 m. Pietuose Eimerio šelfinis ledynas jungiasi su Lamberto ledynu, rytinį pakraštį skalauja Sandraugos jūra. Eimerio šelfinį ledyną maitina Lamberto ledynas.

2019 m. rugsėjo 20–25 d. nuo Eimerio šelfinio ledyno atskilo 1636 km² ploto ledkalnis (pavadintas D28); jis yra apie 210 m storio, jame – apie 315 mlrd. t. ledo.

Ledyną 1931 m. atrado jungtinė Didžiosios Britanijos, Australijos ir Naujosios Zelandijos ekspedicija (BANZARE) ir pavadino britų valstybės tarnautojo Viljamo Bankso Eimerio (*William Bankes Amery*) garbei.

Šalia ledyno veikia Rusijos antarktinė stotis „Progresas“ ir Kinijos Žongšano stotis.

## Šaltiniai
Sovietų plynaukštė

**Sovietų plynaukštė** () – Rytų Antarktidoje esanti pakiluma, aukščiausiai iškilusi sniego ir ledo dangos vieta žemyno vidurio rytuose. Ilgis ~2000 km, plotis iki 450 km. Aukštis nuo 3500 m periferijoje, iki 4000 m centre, kur po apačia slūgso Gamburcevo kalnai. Ledo dangos storymė siekia nuo 750 iki 3888 m.

Sovietų plynaukštė – pati šalčiausia Antarktidos dalis. Vidutinė metinė temperatūra -56 °C. Čia yra žemyno šalčio polius – „Vostok“ stotis (-88,3 °C).

Plynaukštę atrado 1957–1958 m. TSRS ekspedicija. 1957 m. įkurta „Vostok“ stotis.

## Šaltiniai
Kretingos suaugusiųjų ir jaunimo mokymo centras

**Kretingos suaugusiųjų ir jaunimo mokymo centras** – buvusi mokykla Kretingoje, Vilniaus g. 8. Įstaigos kodas 190284672. Centras uždarytas 2016 m. Anksčiau vadinosi Suaugusiųjų gimnazija, Darbininkų jaunimo mokykla, Vakarinė (pamaininė) mokykla, Neakivaizdinė mokykla.

## Istorija

1940 m. spalio 17 d. atidaryta Kretingos miesto suaugusiųjų pagalbinė mokykla. 1945 m. pradėjo veikti Kretingos suaugusiųjų mokymo centras. Mokykla įsikūrė Kretingos vidurinės mokyklos patalpose. 1949 m. pavadinta Darbininkų jaunimo vidurine mokykla. 1954 m. perkelta į tuometinės pradinės mokyklos patalpas (dabar Kretingos Marijono Daujoto pagrindinė mokykla). Didėjant mokinių skaičiui, 1979 m. persikėlė į tuometines aštuonmetės mokyklos patalpas (dabar Kretingos Simono Daukanto vidurinė mokykla). 1990 m. mokyklai skirtos 1-osios vidurinės mokyklos (dabar VšĮ Pranciškonų gimnazija) bendrabučio patalpos. 1993 m. mokyklai suteiktas Suaugusiųjų vidurinės vardas. 1998 m. Suaugusiųjų vidurinė mokykla įsikūrė Kretingos Marijono Daujoto vidurinės mokyklos patalpose. 2002 m. rugsėjo 1 d. pavadinimas pakeistas į Kretingos suaugusiųjų mokymo centrą. 2010 m. jis persikėlė į naujas patalpas (VšĮ Pranciškonų gimnazija bendrabučio pirmą ir trečią aukštus). 2011 m. rugsėjo 1 d. centras pervadinta kaip Kretingos suaugusiųjų ir jaunimo mokymo centras. 2016 m. mokymo centras uždarytas.

## Šaltiniai
Ignalinos Šaltinėlio mokykla

**Ignalinos „Šaltinėlio“ mokykla** – mokykla Ignalinos mieste, Vasario 16-osios g. 39. Įstaigos kodas 191847216. Mokykla yra miesto šiaurinėje dalyje netoli Paplovinio ežero, į vakarus nuo Ignalinos kūno kultūros centro.

## Istorija

1980 m. pastatytas Ignalinos vaikų lopšelis-darželis. 1995 m. vasario 23 d. sprendimu lopšeliui-darželiui suteiktas „Šaltinėlio“ vardas. 2003 m. prijungti Didžiasalio vaikų lopšelis-darželis „Berželis“, Taujūnų vaikų darželis ir Vidiškių vaikų darželis prijungti prie Ignalinos vaikų lopšelio-darželio „Šaltinėlis“ ir jo skyriais. 2006 m. prijungtas ir Dūkšto vaikų lopšelis-darželis „Kregždutė“, tais pat metais uždarytas Taujūnų skyrius. 2006 m. gruodžio 22 d. įstaiga tapo Ignalinos mokykla-darželiu „Šaltinėlis“. 2012 m. uždarytas Dūkšto skyrius, 2012 m. birželio 27 d. mokykla-darželis pavadintas Ignalinos „Šaltinėlio“ mokykla.

## Šaltiniai

## Nuorodos
* Mokyklos svetainė
HB Køge (moterys)

**HB Køge moterų komanda** – Danijos moterų futbolo komanda iš Kiogės. Rungtyniavo A-Liga (buv. Elitedivisionen).

## Istorija
Klubas įkurtas 2009 m. Moterų komanda pateko į aukščiausią šalies lygą ir nuo 2020–2021	m. sezono kovoja dėl aukščiausių vietų ir trofėjų Danijoje. 

Nuo 2020 m. sausio mėn. bendradarbiauja su amerikiečių aprangų gamintojais Capelli Sport, kurie investavo į klubą. Bendradarbiaujama ir su Football Academy Slammers FC iš JAV. 

2020–2021 m. pirmą kartą klubo istorijoje iškovojo čempionių titulą. Šis laimėjimas leido komandai dalyvauti UEFA čempionų lygos turnyro atrankose.

## UEFA moterų čempionų lyga
Dalyvavo čempionių lygos atrankos turnyruose. 

## Pasiekimai
;  **[[A-Liga]] / Elitedivisionen:**
* **Čempionės (2):** 2020–2021, 2021–2022 m.
;  **moterų futbolo taurė:**
* *Nugalėtojos*

## Sezonai

## Sudėtis
Atnaujinta: 

## Treneriai
*  Peer Lisdorf, nuo 2020 m. sausio mėn.
*  Søren Randa-Boldt, 2021 m. liepos mėn.

## Garsiausios žaidėjos
; Futbolininkės, atstovavusios nacionalinei moterų komandai
*  Alberte Vingum, vartininkė;
*  Nadia Nadim, puolėja;
; Užsienietės
*  Lili Iskandar
*  Linda Nyman
*  Emma Regan, gynėja (2023–2024);

## Taip pat skaitykite
* A-Liga – apie moterų aukščiausiąją futbolo lygą;
* HB Køge – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* soccerdonna.de
Kolding IF Fodbold (moterys)

**Kolding IF Fodbold** – Danijos futbolo klubas iš Koldingo. Šis straipsnis apie Danijos moterų futbolo komandą, rungtyniavusią A-Liga (buv. Elitedivisionen).

## Istorija
2007 m. Kolding IF, Nr. Bjært Strandhuse IF ir Kolding Boldklub susibūrė kaip viena komanda ir tapo **Kolding FCQ**. Bendradarbiavimas truko vienerius metus. 

Vėlesniais metais  Nr. Bjært Strandhuse IF ir Kolding Boldklub tęsė veiklą naudodami **KoldingQ** žymenį. „KoldingQ“ tapo uždarąja akcine bendrove, kurios savininkais buvo „Kolding Boldklub“.

### Nepriklausomas KoldingQ
2009 m. buvo suburta moterų futbolo ekipa, kuri nuo 2009–2010 m. rungtyniavo Elitedivisionen (aukščiausioje šalies lygoje).

2019 m. liepos 1 d. visuotiniuose **Kolding Boldklub** susirinkime buvo nuspręsta **KoldingQ** atskirti nuo Kolding Boldklub. Klubas tapo nepriklausoma asociacija. KoldingQ persikelė į šiaurinę miesto dalį, kur Koldingo miesto savivaldybė skyrė lėšų visiškai naujam stadionui ir treniruočių aikštelei. 

2019 m. gruodį atidaryta nauja treniruočių salė, o stadionas vadinasi „Fynske Bank Arena“ ir  talpina 2 500 žiūrovų. 

„Fynske Bank“ tapo naujuoju pagrindiniu klubo rėmėju, po kurio pasikeitė ir klubo logotipas, žaidėjų marškinėliai bei įvaizdis.

### Bendradarbiavimas su Kolding IF Fodbold
2021 m. rugsėjo mėn. prasidėjo bendradarbiavimas tarp **Kolding Boldklub** ir **Kolding IF Fodbold**.

## Pasiekimai
;  **[[A-Liga]] / Elitedivisionen:**
* **Čempionės (0):**	
* Trečioji vieta (3): 2014–2015, 2015–2016, 2017–2018 m.	
;  **moterų futbolo taurė:**
* **Nugalėtojos (0):**
* Finalininkės (1): 2017–2018 m.

## Sezonai

## Apranga
; Sportinės aprangos pokyčiai.
* Namuose žaidžia balta mėlyna apranga. 

; aprangos gamintojai
*  hummel (metai nežinomi)

## Sudėtis
Atnaujinta:  

## Treneriai
*  Anders Jensen, nuo 2018 m. liepos mėn. iki 2021 m. gruodžio mėn.
*  Jesper Bisgaard, nuo 2022 m. sausio mėn.
*  Lasse Skovhøj

## Garsiausios žaidėjos
; Futbolininkės, atstovavusios nacionalinei moterų komandai
* 
; Užsienietės
*  Emma Veletanlić, gynėja

## Taip pat skaitykite
* A-Liga – apie moterų aukščiausiąją futbolo lygą;
* Kolding IF – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
FC Nordsjælland (moterys)

**Football Club Nordsjælland** – Danijos futbolo klubas iš Farumo. Šis straipsnis apie Danijos moterų futbolo komandą, rungtyniavusią A-Liga (buv. Elitedivisionen).

## Istorija
### Farum Boldklub Kvinder
Ekipos ištakos siekia 2017 m., kai buvo įkurtas **Farum Boldklub Kvinder**.

2018–2019 m. rungtyniavo Pirmame divizione (antra pakopa). Tapo šių pirmenybių nugalėtojomis ir iškovojo teisę žaisti elito divizione.

### Football Club Nordsjælland
2019 m. klubas perėjo į FC Nordsjælland sistemą ir pradėjo naudoti **Nordsjælland** žymenį.

2019–2020 m. debiutavo Elitedivisionen (aukščiausioje šalies lygoje). Joje iškovojo bronzos medalius. O 2019–2020 m. Danijos futbolo taurės turnyre pateko į finalą, kuriame nugalėjo varžoves ir iškovojo pirmą trofėjų klubo istorijoje.

2025 m. spalio 7 d. UEFA moterų Europos taurės atrankos rungtynėse kovojo prieš FC Gintra (Lietuva). FC Gintra minimalia persvara 1–0 nugalėjo varžoves po Laura Spenazzatto įvarčio. 2025 m. spalio 15 d. atsakomosiose rungtynėse Danijoje, „Nordsjælland“ futbolininkės sutriuškino varžoves rezultatu 5–0.

## Pasiekimai
;  **[[A-Liga]] / Elitedivisionen:**
* **Čempionės (1)**: 2023–2024 m.
* *Trečioji vieta*: 2019–2020 m.
;  **Taurė:**
* **Nugalėtojos (1):** 2019–2020 m.

## Sezonai
### Farum Boldklub Kvinder

### Football Club Nordsjælland

## Apranga
; Sportinės aprangos pokyčiai.
* Aprangos gamintojai – Nike firma.
* Namuose žaidžia raudona apranga. 

## Sudėtis
Atnaujinta: 2022 m. balandžio 14 d.

## Treneriai
*  Carmelina Moscato, nuo 2021 m. liepos mėn.

## Garsiausios žaidėjos
; Futbolininkės, atstovavusios nacionalinei moterų komandai
*  

; Užsienietės
*  Bongeka Gamede, gynėja;

## Stadionas
„Right to Dream Park“ stadionas, Farume, kuris talpina 10,3 tūkst. žiūrovų. Iš jų – 9,8 tūkst. vietų sėdimos.

## UEFA rungtynės
----

* Šiauliuose minimalia persvara 1–0 nugalėjo FC Gintra.
----
----

* Namuose Danijos atstovės sutriuškino FC Gintra rezultatu 5-0.

## Taip pat skaitykite
* A-Liga – apie moterų aukščiausiąją futbolo lygą;
* FC Nordsjælland – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
FC Thy-Thisted Q

**Football Club Thy-Thisted Q** – Danijos futbolo klubas iš Tistedo. Šis straipsnis apie moterų futbolo komandą, rungtyniavusią Elitedivisionen.

## Istorija
2017 m. buvo įkurtas **Football Club Thy-Thisted Q**. Nuo 2017–2018 m. žaidė Pirmame divizione, o nuo 2018–2019 m. sezono rungtyniavo Elitedivisionen.

2019–2020 m. sezone pasiekė Danijos futbolo taurės finalą, bet jame pralaimėjo, o Elitedivisionen užėmė ketvirtąją vietą.

2020–2021 m. sezone iškovojo Danijos futbolo taurę, o Elitedivisionen liko šeštoje vietoje.

2023–2024 m. sezone Elitedivisionen liko septintoje vietoje, dėl išlikimo kovojo silpnųjų grupėje ir iškrito į žemesnį divizioną.

Nuo 2024–2025 m. sezono varžėsi Pirmame divizione (II). Jame liko antroje vietoje. Nuo 2025–2026 m. sezono pakito lygos pavadinimas – B-Liga.

## Pasiekimai
;  **[[Elitedivisionen]]:**
* **Čempionės (0):**
* Ketvirtoji vieta: 2019–2020 m.
;  **moterų futbolo taurė**
* **Nugalėtojos (1)** 2020–2021 m.
* **Finalininkės (1):** 2019–2020 m.

## Sezonai

## Spalvinė gama

## Apranga
; Sportinės aprangos pokyčiai.
* Aprangos gamintojai – vokiečių firma Puma.
* Namuose žaidžia balta mėlyna apranga. 

; Aprangos gamintojai
*  Adidas (metai nežinomi);
*  Puma (metai nežinomi);
*  Select (metai nežinomi);

## Sudėtis
; Pagrindinės komandos futbolininkės
* Atnaujinta: 

## Treneris
*  Allan Drost
*  Stefan Madsen

## Garsiausios žaidėjos
; Futbolininkės, atstovavusios nacionalinei moterų komandai
*  Emilie Dolleris Billing, saugė (2022–2025 m.)
*  Molli Plasmann, puolėja;

## Stadionas

Tistedo miesto svavivaldybė už stadiono renovaciją 2019 m. sumokėjo daugiau nei 5,6 milijono kronų. Buvo įrengta laistymo sistema, trasos šildymas ir geresnė apšvietimo sistema.

Šiame stadione namų rungtynes žaidžia ne tik **FC Thy-Thisted Q** moterų ekipa, bet ir Thisted FC vyrai.

* **Pavadinimas:** Sparekassen Thy Arena arba Lerpytter Stadion
* **Miestas:** Tistedas
* **Talpa:** 4 000, iš jų – 754 sėdimos vietos
* **Adresas:** Lerpyttervej 37, 7700 Tistedas

## Taip pat skaitykite
* A-Liga – apie moterų aukščiausiąją futbolo lygą;
* Thisted FC – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* SOFASCORE
* FLASHSCORE
AGF Fodbold (moterys)

**AGF Fodbold moterų komanda** – Danijos moterų futbolo komanda iš Orhuso. Komanda žaidžia A-Liga (buv. Elitedivisionen).

## Istorija
2020 m. liepos 1 d. suburta moterų komanda prie AGF klubo. Pateko į aukščiausią šalies lygą – varžėsi tuometiniame Elitedivisionen.

## Pasiekimai
Tuometinio Hjortshøj-Egå IF (HEI) pasiekimai:

;  **moterų futbolo lyga:**
* **Čempionės (10):** 1982, 1984, 1986, 1987, 1988, 1989, 1990, 1991, 1996–1997, 1997–1998 m.
;  **moterų futbolo taurė**
* **Nugalėtojos (2):** 1993, 1994 m.

## Sezonai

## Sudėtis
; Pagrindinės komandos futbolininkės
* Atnaujinta: 

## Garsiausios žaidėjos
; Futbolininkės, atstovavusios nacionalinei moterų komandai
* 

## Taip pat skaitykite
* A-Liga – apie moterų aukščiausiąją futbolo lygą;
* Aarhus GF – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
AaB Fodbold (moterys)

**AaB Fodbold moterų komanda** – Danijos moterų futbolo komanda iš Olborgo. Rungtyniavo Elitedivisionen.

## Istorija
Ekipos ištakos siekia 2020 m., o pateko į aukščiausią šalies lygą.

## Pasiekimai
;  **[[Elitedivisionen]]:**
* Čempionės
;  **moterų futbolo taurė**
* Nugalėtojos

## Sezonai

## Sudėtis
; Pagrindinės komandos futbolininkės
* Atnaujinta: 

## Treneris
*  Claus Larsen

## Garsiausios žaidėjos
; Futbolininkės, atstovavusios nacionalinei moterų komandai
*  *Laura Grøn*
; Užsienietės
*  Jevdokija Popadinova – Bulgarijos futbolininkė, atstovavusi nacionalinei rinktinei.

## Taip pat skaitykite
* A-Liga – apie moterų aukščiausiąją futbolo lygą;
* AaB Fodbold – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
Nadir Rüstemli

**Nadir Rashid oghlu Rustamli** (g. 1999 m. liepos 8 d.) – Azerbaidžano dainininkas. Dar žinomas sceniniu vardu **Nadir Rustamli**.

Atlikėjas su daina „Fade to Black“ atstovavo Azerbaidžanui 2022 m. „Eurovizijos“ dainų konkurse.

## „Eurovizijos“ dainų konkursas

2022 m. vasario 16 d. buvo paskelbta, kad atlikėjas buvo atrinktas Azerbaidžano transliuotojo‎‎ atstovauti šaliai ‎‎2022 m. „Eurovizijos“ dainų konkurse. 

Atlikėjo eurovizinė daina „Fade to Black“ buvo išleista 2022 m. kovo 21 dieną.

Atlikėjas pasirodė antrajame „Eurovizijos“ pusfinalyje, kuris vyko 2022 m. gegužės 12 dieną, ketvirtuoju numeriu ir užėmė 10 vietą surinkdamas 96 taškus. Finale, gegužės 14 dieną, pasirodė penkioliktu numeriu ir užėmė 16 vietą, surinkęs 106 balus.

## Šaltiniai
Brøndby IF (moterys)

**Brøndby IF** – Danijos futbolo klubas iš Briondbiu. Šis straipsnis apie Danijos moterų futbolo komandą, rungtyniavusią A-Liga (buv. Elitedivisionen).

## Istorija
Moterų komanda suburta 1971 m.. Vėliau pateko į aukščiausią šalies lygą.

2002–2003 m. sezone pirmą kartą klubo istorijoje iškovojo čempionių titulą. 

## UEFA moterų čempionų lyga
Dalyvavo čempionių lygos atrankos turnyruose. 

## Pasiekimai
;  **[[A-Liga]] / Elitedivisionen:**
* **Čempionės (12)**: 2003, 2004, 2005, 2006, 2007, 2008, 2011, 2012, 2013, 2015, 2017, 2019 m.
;  **moterų futbolo taurė:**
* **Nugalėtojos (11):** 2004, 2005, 2007, 2010, 2011, 2012, 2013, 2014, 2015, 2017, 2018 m.

## Sezonai

## Apranga

; Sportinės aprangos pokyčiai.
* Namuose žaidžia balta žalia apranga. 

## Sudėtis
Atnaujinta: 2022 m. balandžio 13 d.

## Treneriai
*  Per Lundgren Nielsen, nuo 2015 m. sausio mėn.

## Garsiausios žaidėjos
; Futbolininkės, atstovavusios nacionalinei moterų komandai
*  Julie Tavlo Petersson, saugė (2014–2020; nuo 2021–)

; Užsienietės
*  Martyna Brodzik, saugė (nuo 2025 m. gegužės mėn.)

## Taip pat skaitykite
* A-Liga – apie moterų aukščiausiąją futbolo lygą;
* Brøndby IF – apie klubo pagrindinę vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Šakltono šelfinis ledynas

**Šakltono šelfinis ledynas** (arba *Šekltono šelfinis ledynas*, ) – šelfinis ledynas Rytų Antarktidos pakrantėje, prie Mausono jūros, ties Karalienės Marijos Žemės ir Vilkso Žemės (Nokso Kranto) sandūra. Tęsiasi iš vakarų į rytus 440 km, iš pietų į šiaurę 170 km. Vidutinis aukštis 15–35 m, ledo stotis 180–200 m. Plotas 31 000 km². Iš žemyno slenkantis Denmano ledynas dalija Šakltono šelfinį ledyną į 2 dalis. Ledyno viduje yra kelios salos (Bangerio oazėje yra su vandenynu besijungiančių ežerų-lagūnų). Nuo šelfinio ledyno atitrūkstantys ledo luitai formuoja ledkalnius.

1840 m. ledyną atrado JAV keliautojas Čarlzas Vilksas, o 1911–1914 m. australų Daglaso Mausono ekspedicija pavadino britų keliautojo Ernesto Šakltono garbei.

1912 m. ant ledyno veikė laikina australų mokslinė Vakarų bazė, 1978 m. įkurta laikina TSRS stebėjimų bazė „Saliut“.

## Šaltiniai
Adamso kyšulys

**Adamso kyšulys** () – staigus uolėtas iškyšulys, žymintis pietinį Boumano pusiasalio kraštą ir suformuojantis šiaurinį Gardnerio įlankos pakraštį, rytinėje Palmerio žemės pakrantėje.

## Istorija

Kyšulį 1947–1948 m. atrado Renės antarktinė mokslo ekspedicija (, santr. RARE) ir pavadino jį JAV karinių oro pajėgų leitenanto Charles J. Adams garbei (jis buvo ekspedicijos pilotas).

## Šaltiniai
Markamo kalnas

**Markamo kalnas** () – masyvas dviem viršūnėmis, stūksantis Antarktidoje, netoliese Roso šelfinio ledyno; priklauso Transantarktidos kalnų sistemai. Pagrindinės viršūnės aukštis siekia 4350 m, o mažesniosios – 4280 m. Apytikriai iki 3000 m aukščio Markamo kalnas esti po ledynu.

Markamo kalną atrado „Nacionalinė britų Antarktidos ekspedicija“ (1901–1904 m.), objektas pavadintas sero Clements Markham garbei. Šis, kaip „Karališkosios geografinė draugijos“ prezidentas, suplanavo ekspediciją, o jai vadovauti pavedė Robert Falcon Scott.

## Išnašos
Jean-Luc Mélenchon

**Žanas Liukas Antuanas Pjeras Melanšonas** (; g. 1951 m. rugpjūčio 19 d.) – kraštutinių kairiųjų pažiūrų prancūzų politikas, šiuo metu einantis Prancūzijos Respublikos Nacionalinės Asamblėjos nario pareigas. Jis du kartus kandidatavo į Prancūzijos prezidentus – 2017 ir 2022 m., atitinkamai užimdamas ketvirtą ir trečią vietas.

## Politinė karjera
1976 m. Ž. L. Melanšonas buvo išrinktas Masi savivaldybės tarybos nariu (1983 m.), Esono departamento generaliniu tarybos nariu (1985 m.) ir to paties departamento senatoriumi (1986 m., perrinktas 1995 ir 2004 m.). 2000–2002 m. jis taip pat ėjo profesinio švietimo ministro pareigas, vadovaujant nacionalinio švietimo ministrui Džakui Longui, Lionelio Žospeno vyriausybėje.

Būdamas kairiosios partijos lyderis, jis prisijungė prie kairiojo fronto rinkimų koalicijos prieš 2009 m. Europos Parlamento rinkimus ir buvo išrinktas Europos Parlamento nariu Pietvakarių rinkimų apygardoje (perrinktas 2014 m.).

## Prezidentinė politika
Per protesto judėjimą prieš 2010 m. pensijų reformą Ž. L. Melanšono viešumas išaugo dėl daugybės pasirodymų visuomenėje ir televizijoje. Jis taip pat buvo šios koalicijos kandidatas 2012 m. prezidento rinkimuose, po kurių užėmė ketvirtą vietą, surinkęs 11,1% balsų. Melanšonas buvo kandidatas 2017 m. prezidento rinkimuose „už politinių partijų rėmų“ ir 2016 m. vasarį įkūrė judėjimą „Nenugalėtoji Prancūzija“ (FI). Jis užėmė ketvirtą vietą, surinkęs 19,5% balsų.

Jis vėl kandidatavo į prezidentus 2022 m. rinkimuose ir pirmajame ture užėmė trečią vietą, surinkęs 21,95% balsų.

## Šaltiniai
Rekonkista (partija)

„**Rekonkista**“ () – Prancūzijos politinė partija, įkurta 2021 m. Partiją įkūrė ir jai vadovauja Erikas Zemūras, kraštutinių dešiniųjų kandidatas 2022 m. prezidento rinkimuose.

## Rinkimų rezultatai
### Prezidento rinkimai

### Parlamento rinkimai

## Pastabos

## Šaltiniai

## Nuorodos
Oficiali svetainė
Éric Zemmour

**Erikas Zemūras** (; g. 1958 m. rugpjūčio 31 d.) – prancūzų kraštutinių dešiniųjų politikas, politikos žurnalistas, eseistas, rašytojas ir žiniasklaidos ekspertas. 2019–2021 m. jis buvo „CNews“ kasdien transliuojamos „Face à l'Info“ laidos redaktorius bei komisijos narys.

2021 m. pabaigoje E. Zemūras paskelbė savo kandidatūrą į Prancūzijos prezidentus 2022 m. rinkimuose. Jis sukūrė naują politinę partiją „Rekonkista“. Zemūras pirmajame ture užėmė ketvirtą vietą, surinkęs 7,07% balsų.

## Pastabos

## Šaltiniai
Emma Muscat

**Emma Louise Marie Muscat** (g. 1999 m. liepos 8 d.) – Maltos dainininkė ir modelė dirbanti Italijoje. Dar žinoma sceniniu vardu **Emma Muscat**.

Atlikėja su daina „I Am What I Am“ atstovaus Maltai 2022 m. „Eurovizijos“ dainų konkurse.

## „Eurovizijos“ dainų konkursas

2022 m. vasario 19 d. atlikėja su daina „Out Of Sight“ laimėjo surengtą nacionalinės atrankos „MESC 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse.

Vėliau buvo paskelbta, kad atlikėja nusprendė pakeisti dainą ir Eurovizijoje atliks dainą „I am what I am“. Ši eurovizinė daina buvo išleista 2022 m. kovo 14 dieną.

Atlikėja pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, šeštuoju numeriu.

## Šaltiniai
Achille Lauro

**Lauro De Marinis** (g. 1990 m. liepos 11 d.) – Italijos dainininkas. Dar žinomas sceniniu vardu **Achille Lauro**.

Atlikėjas su daina „Stripper“ atstovaus San Marinui 2022 m. „Eurovizijos“ dainų konkurse.

## „Eurovizijos“ dainų konkursas

2022 m. vasario 19 d. atlikėjas su daina „Stripper“ laimėjo „Una Voce per San Marino 2022“ finalą ir tokiu būdu gavo galimybę atstovauti šaliai ‎‎2022 m. „Eurovizijos“ dainų konkurse. 

Atlikėjas pasirodė antrajame „Eurovizijos“ pusfinalyje, vykusiame 2022 m. gegužės 12 dieną, septintuoju numeriu.

## Šaltiniai
Poliarinė plynaukštė

**Poliarinė plynaukštė** (kitaip *Antarkties plynaukštė*) – ledo dangos lyguma Antarktidos žemyno centrinėje dalyje, aplink Pietų ašigalį. Absoliutusis aukštis 2500–3000 m. Ledo dangos storis 1500–3000 m. Metinė vidutinė temperatūra apie –50 °C.

Poliarinėje plynaukštėje yra amerikiečių Amundseno–Skoto mokslinė stotis (įkurta 1957 m.).

Pirmoji Poliarinę plynaukštę 1909 m. sausį pasiekė Ernesto Šakltono britų ekspedicija. Vėliau čia lankėsi į Pietų ašigalį keliavusios Roalio Amundseno (1911 m. gruodis), ir Roberto Skoto (1912 m. sausis) ekspedicijos.

## Šaltiniai
Skoto Krantas

**Skoto Krantas** – rytinės Antarktidos pakrantės ruožas Viktorijos Žemėje, tarp 74 ir 79 ° pietų platumos. Skalaujamas Roso jūros. Didžiąją dalį užima Princo Alberto kalnai, iškylantys į 2500 m aukštį, supami šelfinių ir žemyninių ledynų. Dalis pakrantės neapledėjusi, yra oazių. Vienoje jų, Viktorijos oazėje telkšo Vandos ežeras.

Krantas pavadintas jį 1901–1904 m. tyrinėjusio britų keliautojo Roberto Skoto garbei.

## Šaltiniai
Listerio kalnas

**Listerio kalnas** () – kalnas, stūksantis Antarktidoje, Viktorijos žemėje, aukščiausias Karališkosios Draugijos kalnagūbryje. Aukštis siekia 4025 m.

Listerio kalną atrado Britų nacionalinė Antarktidos ekspedicija (1901–1904 m.); kalnas pavadintas lordo Joseph Lister, Londono karališkosios draugijos prezidento, šias pareigas ėjusio 1895–1900 m., garbei.

## Išnašos
Skoto sala

**Skoto sala** () – maža negyvenama vulkaninė sala Ramiojo vandenyno pietuose (Pietų vandenyne), 505 km nuo Adero kyšulio Antarktidoje. Ilgis 0,5 km, plotis iki 0,3 km. Sudaryta iš bazaltinių uolienų. Aukštis iki 54 m. Už 250 m į vakarus nuo salos stūkso 65 m aukščio uola – Hagitso Kolona. Plotas – 4 ha. Didžiąją dalį salos dengia ledas.

Skoto sala patenka į Naujosios Zelandijos pretenzijų zoną (Roso teritoriją).

Salą 1902 m. gruodžio 25 d. atrado britų jūrininko Viljamo Kolbeko (*William Colbeck*) laivas, gabenęs proviziją Roberto Skoto ekspedicijai. Šio keliautojo garbei sala ir pavadinta. 1987–1999 m. saloje veikė automatinė meteorologijos stotis.

## Šaltiniai
Lazarevo lovys

**Lazarevo lovys** – povandeninis lovys Pietų vandenyne, šalia rytų Antarktidos šelfo. Tęsiasi nuo Deiviso jūros iki Viktorijos Žemės maždaug 3800 km lygiagrečiai su žemyno pakrante. Plotis 18–45 km, gylis iki 1600 m.

Lovį ištyrinėjo 1955–1958 m. TSRS ekspedicija ir pavadino rusų keliautojo Michailo Lazerevo garbei.

## Šaltiniai
Lazarevo šelfinis ledynas

**Lazarevo šelfinis ledynas** – šelfinis ledynas rytų Antarktidoje, tarp 13° ir 15°30' rytų ilgumos. Glaudžiasi prie Karalienės Matildos Žemės, Princesės Astridos Kranto. Išsikiša į Riserio-Larseno jūrą. Plotas apie 7800 km². Ilgis ~80 km, plotis iki 100 km. Ledo storis – 120–300 m.

Ledyną 1820 m. atrado rusų ekspedicija, vadovaujama Fadėjaus Belinshauzeno ir Michailo Lazarevo. 1959–1961 m. ant ledyno veikė TSRS poliarinė stotis „Lazarev“.

## Šaltiniai
Respublikonų partija (Prancūzija)

**Respublikonai** (, ***LR***) – Prancūzijos centro dešiniųjų liberalų-konservatorių politinė partija, daugiausia įkvėpta Šarlio de Golio idėjų. Ji laikosi proeuropietiškų pažiūrų.

Partija buvo įkurta 2015 m. gegužės 30 d. pervadinus „Sąjunga už liaudies judėjimą“ (UMP) partiją, kuri buvo įkurta 2002 m. vadovaujant buvusiam Prancūzijos prezidentui Žakui Širakui.

Respublikonai anksčiau buvo viena iš dviejų pagrindinių politinių partijų Prancūzijos Penktojoje Respublikoje kartu su centro kairiąja Socialistų partija (PS). Po 2017 m. parlamento rinkimų ji išlieka antra pagal dydį partija Nacionalinėje Asamblėjoje (po prezidento E. Makrono partijos „Respublika, pirmyn!“).

LR partija yra Europos liaudies partijos, Centristų demokratų internacionalo ir Tarptautinės demokratų sąjungos narė.

## Rinkimų rezultatai
### Prezidento rinkimai

### Parlamento rinkimai

### Europos Parlamento rinkimai

## Šaltiniai

## Nuorodos
Oficiali svetainė
Makmerdo sausieji slėniai

**Makmerdo slėniai**, dar vadinami tiesiog **Sausaisiais slėniais**, – Viktorijos žemėje, į vakarus nuo Makmerdo užutėkio esanti eilė daugiausiai sniegu nepadengtų slėnių. Sausuosiuose slėniuose itin žemas oro drėgnumas, o slėnį supantys kalnai sulaiko oro masių judėjimą. Slėnyje aptinkamos granitinės ir gneisinės uolienos. Tai yra viena sausiausių Žemės vietų – čia kritulių nebuvo apie 2 mln. metų. Visi krituliai (100 mm per metus) iškrenta sniego pavidalu. Slėnių plotas – 4800 km², arba 0,03 % viso žemyno ploto. Tai didžiausias beledis ir besniegis regionas visoje Antarktidoje.

Slėnyje tyvuliuoja itin druskingas Vidos ežeras, keletą mėnesių per metus išteka iš tirpstančio ledo susiformuojanti Onikso upė. Gamtinės sąlygos Makmerdo slėniuose laikomos panašiausiomis visoje Žemėje į Marso, todėl čia neretai vykdomi astrobiologijos tyrimai. Makmerdo slėnių amžinajame įšale neaptinkamos jokios gyvybės formos, tačiau sąlyginai drėgnesniuose uolų plyšeliuose yra fotosintetinančių bakterijų bei metabolizmui geležį ir sierą naudojančių anaerobinių bakterijų. Prie unikalaus kraštovaizdžio prisideda ir vadinamieji katabatiniai vėjai, galintys siekti 320 km/h, išgairinantys visą ledą, vandenį ir sniegą.

## Šaltiniai
Karina Sævik

**Karina Sevik** ( g. 1996 m. kovo 24 d.) – Norvegijos futbolininkė, saugė arba puolėja.

Atstovavo Norvegijos nacionalinei moterų rinktinei ir įvairaus amžiaus jaunimo rinktinėms.

## Karjera
### SK Haukar
2011 m. rugsėjį, būdama penkiolikos metų amžiaus, žaidė Norvegijos SK Haugar (antra pakopa) ir pelnė įvartį rungtynėse prieš FL Fart. Šis įvartis neišgelbėjo SH Haukar ekipos nuo pralaimėjimo. Galutinis rezultatas 1:4. Sezono pabaigoje klubas iškrito į Antrą divizioną (trečia pakopa). Karina Sevik toliau žaidė pagrindinėje komandoje, bet kartais atstovaudavo klubui U-16 bei jaunimo ekipoje.

### Avaldsnes IL
Profesionalią karjerą pradėjo 2013 m. Avaldsnes IL klube, kuris rungtyniavo Toppserien (aukščiausioje lygoje).

2014 m. sužaidė dvidešimt rungtynių iš dvidešimtdviejų Toppserien (aukščiausioje lygoje). Pelnė pirmuosiuos du įvarčius elito divizione.

2015 m. per vienuolika rungtynių pelnė vieną įvartį, o Norvegijos futbolo taurės turnyre per vienerias rungtynes pasižymėjo du kartus.

Vasarą perėjo į Kolbotn IL.

### Kolbotn IL
2015–2019 m. rungtyniavo Kolbotn. 2015 m. sužaidė vienuolikoje rungtynių ir pelnė vieną įvartį. 

2016 m. žaidė visuose (22) aukščiausios lygos susitikimuose ir pelnė du įvarčius. Du kartus pasižymėjo Norvegijos futbolo taurės turnyro rungtynėse.

2017 m. per 22 rungtynes pelnė du įvarčius; dar du kartus pasižymėjo Norvegijos futbolo taurės turnyro rungtynėse.

2018 m. sužaidė šešiolika rungtynių, per kurias pasižymėjo net devynis kartus.

2019 m. sužaidė dešimt rungtynių, per kurias pasižymėjo net septynis kartus.

### Paris Saint-Germain
2019 m. liepos 1 d. pasirašė sutartį su Paris Saint-Germain klubu. Elitiniame divizione sužaidė vienuolika rungtynių.

### VfL Wolfsburg
2020 m. rugsėjo 16 d. pranešta, kad žaidėja palieka PSG; persikėlė į Vokietiją į VfL Wolfsburg. Vokietijos Bundeslygoje sužaidė keturiolika rungtynių ir pasižymėjo pelnydama du įvarčius. 

Su VfL Wolfsburg iškovojo Vokietijos futbolo taurę.

### Avaldsnes
2021 m. gegužės mėn. grįžo į Norvegiją ir atstovavo Avaldsnes IL. Sužaidė dvidešimt rungtynių 2021 m. Toppserien ir pelnė du įvarčius. Ekipa liko aštuntoje vietoje.

### Vålerenga
2022 m. rugpjūčio mėn. perėjo į Vålerenga IF (Norvegija). 2022 m. klubas galutinėje ekipų rikiuotėje liko antroje vietoje. 2023 ir 2024 m. sezonais tapo šalies čempione.

## Rinktinės
Debiutavo Norvegijos rinktinėje 2019 m.

## Pasiekimai
;  su Vålerenga
*  **Čempionė (2)**: 2023, 2024 m.

;  su VfL Wolfsburg
* DFB-Pokal: 2020–2021 m.

; Asmeniniai
* Toppserien 2023 m. sezono geriausia žaidėja;
* 2019 m. Toppserien gražiausias sezono įvartis;

## Šaltiniai

## Nuorodos
* fotball.no (norvegų k.)
* worldfootball.net
* DFB svetainė
* PSG klubo svetainė
* Globalsportsarchive
FL Fart (moterys)

**Fotballaget Fart!**, o trumpiau vadinamas **FL Fart** – Norvegijos futbolo klubas iš Vango. Šis straipsnis apie klubo moterų ekipą, rungtyniavusią moterų futbolo varžybose. Norvegų kalboje žodis „fart“ reiškia greitį.

## Istorija
**FL Fart** įkurtas 1934 m., o 1982 m. suburta moterų futbolo ekipa, kuri rungtyniavo šalies aukščiausioje futbolo lygoje.

2008 m. pateko į Toppserien (aukščiausią lygą), bet joje surinko vos vieną tašką ir po sezono buvo perkeltos į žemesnį divizioną.

2012 m. vėl rungtyniavo Toppserien (aukščiausioje lygoje), bet sezono metu nepelnė nė vieno taško ir po sezono buvo perkeltos į žemesnį divizioną.

2014 m. **FL Fart** gavo 4 milijonų kronų išmoką iš klubo fano, kuris tikėjosi, kad tai padės klubui patekti į aukštesnį lygmenį.

2019 m. vėl rungtyniavo Toppserien (aukščiausioje lygoje), sezono metu iškovojo dvi pergales, dar keturis kartus sužaidė lygiosiomis, iškovojo dešimt taškų, tačiau vis tiek liko paskutinėje vietoje, dešimtos,  ir po sezono buvo perkeltos į žemesnį divizioną.

2020 m. rungtyniavo Pirmame divizione (antra pakopa). Ekipa buvo dešimtoje vietoje, bet išvengė iškritimo.

2021 m. Pirmame divizione (antra pakopa) vėl liko dešimtoje vietoje, paskutinės, o po sezono buvo perkeltos į žemesnį divizioną.

2022 m. sezone rungtyniavo Antrame divizione (trečia pakopa).

## Pasiekimai
* **Norvegijos [[Toppserien|aukščiausia lyga]] (D1)** 
: Čempionės (0): 
: Antroji vieta (0): 
: Trečioji vieta (0):
* **Norvegijos Pirmasis divizionas (D2)**
: Nugalėtojos (2): 2007, 2018
: Antroji vieta (1): 2011
* **Norvegijos taurės turnyras** 

## Sezonai

## Stadionas

Namų rungtynes žaidžia Fartbana (). Stadiono talpa 1,3 tūkst. žiūrovų.

## Apranga
; Sportinės aprangos pokyčiai.
* Aprangos gamintojai – Adidas firma.
* Namuose rungtyniauja balta raudona apranga.

## Sudėtis
Atnaujinta: 2021 m. lapkričio 4 d.

## Taip pat skaitykite
* FL Fart (klubo vyrų futbolo ekipa);

## Išnašos

## Nuorodos
* Oficiali klubo svetainė 
* facebook paskyra
* SOCCERWAY 
* FLASHSCORE 
* worldfootball.net
* Globalsportsarchive
* fotball.no Klubbinformasjon
Džeksono kalnas

**Džeksono kalnas** () – kalnas Antarktidos pusiasalyje. Jis yra 3184 m aukščio ir anksčiau buvo laikomas aukščiausiu pusiasalio kalnu, kol buvo išmatuotas tikslus Houpo kalno aukštis (kuris siekia 3239 m).

Džeksono kalnas atrastas 1939–1941 m. ekspedicijų metu ir pavadintas 7-ojo JAV prezidento Endriu Džeksono vardu.

Pirmoji į kalną įkopė JK ekspedicija, vadovaujama John Crabbe Cunningham, 1946 m.

Džeksono kalnas yra status savo pietrytinėje pusėje, o šiaurinėje jo dalyje yra lygesnis paviršius (kara).

Kalno geologija buvo ištirta 1972 m. Tyrimų metu ištirtos uolienos, taip pat pastebėtas vulkaninis aktyvumas.

## Išnašos